CELEX: 32022D0161
Language: et
Date: 2022-02-03 00:00:00
Title: Komisjoni rakendusotsus (EL) 2022/161, 3. veebruar 2022, millega lõpetatakse Mehhiko Ühendriikide kohaldatavate, tekiila importi mõjutavate, määruse (EL) 2015/1843 tähenduses kaubandustakistustena käsitatavate meetmete uurimine

7.2.2022   
               
               
                  ET
               
               
                  Euroopa Liidu Teataja
               
               
                  L 26/17
               
            
         KOMISJONI RAKENDUSOTSUS (EL) 2022/161,
         3. veebruar 2022,
         millega lõpetatakse Mehhiko Ühendriikide kohaldatavate, tekiila importi mõjutavate, määruse (EL) 2015/1843 tähenduses kaubandustakistustena käsitatavate meetmete uurimine
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 6. oktoobri 2015. aasta määrust (EL) 2015/1843, millega kehtestatakse liidu meetmed ühise kaubanduspoliitika vallas, et tagada rahvusvahelistest kaubandusreeglitest, eeskätt Maailma Kaubandusorganisatsiooni egiidi all kehtestatud reeglitest tulenevate liidu õiguste kasutamine, (1) eriti selle artikli 5 lõiget 2 ja artikli 12 lõiget 1,
         ning arvestades järgmist:
         1.   MENETLUS
         
                     (1)
                  
                  
                     23. juulil 2020 avaldas Euroopa Komisjon Euroopa Liidu Teatajas teate, (2) millega algatati Mehhiko Ühendriikide kohaldatavate, ekspordisertifikaatide andmisest keeldumises seisnevate kaubandustakistuste uurimine.
                  
               
                     (2)
                  
                  
                     Uurimine algatati vastavalt kaebusele, mille esitas liidu tootmisharu nimel Euroopa pruuliliit. Kaebus sisaldas piisavalt tõendeid, et algatada kaubanduspiirangute ja sellest tuleneva kahju uurimine.
                  
               
                     (3)
                  
                  
                     16. aprillil 2021 esitasid komisjoni talitused määruse (EL) 2015/1843 artikli 7 lõike 1 alusel loodud komiteele kontrollimise tulemused. Nende aruande kohaselt ei ole ELil küll vahetut huvi osaleda vaidluse lahendamises, kuid soovitati menetlust mitte lõpetada ja jälgida Mehhiko Ühendriikide edasisi samme.
                  
               2.   KAEBUSE TAGASIVÕTMINE JA MENETLUSE LÕPETAMINE
         
                     (4)
                  
                  
                     6. oktoobril 2021 teatas Euroopa pruuliliit komisjonile, et soovib kaebuse tagasi võtta.
                  
               
                     (5)
                  
                  
                     Määruse (EL) 2015/1843 artikli 5 lõike 2 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega. Juhul kui liidu huvides meetmeid võtta ei ole tarvis, siis vastavalt määruse (EL) 2015/1843 artikli 12 lõikele 1 menetlus lõpetatakse.
                  
               
                     (6)
                  
                  
                     Uurimise käigus ei ilmnenud midagi, millest võiks järeldada, et menetluse lõpetamine oleks vastuolus liidu huvidega. Eelkõige on tekiila eksport asjaomasesse Euroopa pruulikotta taastunud ja osutatud meede ei avalda süsteemset mõju teistele ELi ettevõtetele.
                  
               
                     (7)
                  
                  
                     Sellest järeldab komisjon, et Mehhiko Ühendriikide rakendatava kaubandustakistuse – tekiila ekspordisertifikaatide andmisest keeldumise – uurimine tuleks lõpetada.
                  
               
                     (8)
                  
                  
                     Käesolev otsus on kooskõlas määruse (EL) 2015/1843 artikli 7 lõike 1 kohaselt moodustatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Uurimismenetlus, milles käsitletakse Mehhiko Ühendriikide keeldumist anda tekiila ekspordi sertifikaate, lõpetatakse.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 3. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 272, 16.10.2015, lk 1.
         
            (2)  ELT C 265, 13.8.2020, lk 3.